**К ОПУБЛИКОВАНИЮ**

**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«Коми Республикаса экономика министерство йылысь»**

**Коми Республикаса Веськӧдлан котырлӧн 2015 во ӧшым тӧлысь**

**11 лунся 525 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Коми Республикаса экономика министерство йылысь»Коми Республикаса Веськӧдлан котырлӧн 2015 во ӧшым тӧлысь 11 лунся 525 №-а шуӧмӧ вежсьӧмъяс содтӧд серти.

2. Тайӧ шуӧмыс вынсялӧ сійӧс примитан лунсянь.

Коми Республикаса Веськӧдлан котырӧн

Юрнуӧдысьӧс вежысь –

Коми Республикаса сьӧм овмӧс министр Г. Рубцова

Сыктывкар

2020 вося йирым тӧлысь 2 лун

496 №

Коми Республикаса Веськӧдлан котырлӧн

2020 во йирым тӧлысь 2 лунся 496 №-а шуӧм дорӧ

СОДТӦД

«Коми Республикаса экономика министерство йылысь»

Коми Республикаса Веськӧдлан котырлӧн 2015 во ӧшым тӧлысь

11 лунся 525 №-а шуӧмӧ пыртӧм

**ВЕЖСЬӦМЪЯС**

«Коми Республикаса экономика министерство йылысь»Коми Республикаса Веськӧдлан котырлӧн 2015 во ӧшым тӧлысь 11 лунся 525 №-а шуӧмын:

Коми Республикаса экономика министерство йылысь положениеын, мый вынсьӧдӧма шуӧмӧн (1 №-а содтӧд):

1) 9 пунктса 17 пунктув гижны тадзи:

«17) Коми Республикаын проектъясӧн веськӧдлан система сӧвмӧдӧм, сы лыдын Коми Республикаса дінму проектъяс (водзӧ – дінму проектъяс) збыльмӧдӧмсӧ могмӧдысь;»;

2) 10 пунктын:

а) 1 пунктулын:

содтыны татшӧм сюрӧса «а1» пунктув:

«а1) урчитӧм кадколастъясӧ дасьтӧ да сетӧ Коми Республикаын медыджыд федеральнӧй инспекторлы, Рытыв-Войвыв федеральнӧй кытшын Россия Федерацияса Президентӧс полномочнӧй петкӧдлысьлы, Россия Федерацияса экономика сӧвмӧдан министерствоӧ да Россия Федерацияса мукӧд олӧмӧ пӧртысь власьт органӧ Коми Республикалысь социальнӧй да экономика боксянь сӧвмӧмсӧ мониторитӧм серти своднӧй юӧр;»;

«е» пунктув гижны тадзи:

«е) анализируйтӧ да сӧгласуйтӧ Коми Республикаын муниципальнӧй юкӧнъяс социальнӧй да экономика боксянь сӧвмӧдан стратегияяс да пӧртӧ олӧмӧ индӧм стратегияяссӧ лӧсьӧдан юкӧнын котыртӧм да методика боксянь веськӧдлӧм да уджъяс координируйтӧм серти могъяс;»;

«к» пунктув киритны;

б) 5 пунктулӧ содтыны татшӧм сюрӧса «н» да «о» пунктувъяс:

«н) дасьтӧ Коми Республикаса канму уджтасъясӧ торъя мога индикаторъяс да петкӧдласъяс, сы лыдын налысь значениеяссӧ, стӧчмӧдан юкӧнын вежсьӧмъяс пыртӧмсӧ сӧгласуйтӧм либӧ сӧгласуйттӧм йылысь кывкӧртӧдъяс Коми Республикаса канму уджтасъяссӧ кывкутысь олӧмӧ пӧртысьясӧн Коми Республикаса канму уджтасъяслӧн торъя мога индикаторъяслысь да петкӧдласъяслысь система донъялан бӧртасъяс серти;

о) дасьтӧ Коми Республикаса канму уджтаслӧн медшӧр мероприятиеяс костын сьӧмкуд ассигнованиеяс выль пӧв юклӧм серти (Коми Республикаса канму уджтасъяс збыльмӧдӧм вылӧ сьӧмкуд йылысь оланпасӧн вынсьӧдӧм сьӧмкуд ассигнованиеяс йӧрышын) сьӧмкуд сьӧмӧн медшӧр вӧдитчысьяслысь ходатайствояс сӧгласуйтӧм либӧ сӧгласуйттӧм йылысь кывкӧртӧдъяс, сы лыдын кутшӧмъяс вӧсна содӧ канму уджтаслӧн тэчасыс (вежсьӧны медшӧр мероприятиеясыс) да (либӧ) вежсьӧны Коми Республикаса канму уджтасъяслӧн торъя мога индикаторъяслӧн да петкӧдласъяслӧн планӧвӧй значениеясыс, да (либӧ) нюжӧдӧны Коми Республикаса канму уджтасъяслысь медшӧр мероприятиеяс олӧмӧ пӧртан кадколастъяссӧ;»;

в) 7 пунктулын:

«б» пунктув гижны тадзи:

«б) юӧрӧн да методика боксянь могмӧдӧ Коми Республикаын меставывса асвеськӧдлан органъясӧс да отсалӧ налы лӧсьӧдны да збыльмӧдны Коми Республикаын муниципальнӧй юкӧнъяслӧн мутасъясын социальнӧй нырвизя абу коммерческӧй организацияяслы отсалан мераяс;»;

«д» пунктув гижны тадзи:

«д) лӧсьӧдӧ да нуӧдӧ социальнӧй нырвизя абу коммерческӧй организацияяслысь – канмусянь отсӧг босьтысьяслысь реестр;»;

содтыны татшӧм сюрӧса «з» пунктув:

«з) лӧсьӧдӧ да збыльмӧдӧ Коми Республикаса канму уджтас (уджтасув), кытчӧ пырӧны социальнӧй нырвизя абу коммерческӧй организацияяслы отсалӧм вылӧ веськӧдӧм мероприятиеяс;»;

г) 8 пунктулын:

«а» пунктув гижны тадзи:

«а) Коми Республикаса олӧмӧ пӧртысь власьт органъяслысь вӧзйӧмъяссӧ тӧд вылӧ босьтӧмӧн лӧсьӧдӧ да сетӧ Коми Республикаса Юралысьлы да Коми Республикаса Веськӧдлан котырлы олысьяслысь оланногсӧ бурмӧдӧм да чӧжӧссӧ кыпӧдӧм серти вӧзйӧмъяс Коми Республикалысь экономическӧй да финансӧвӧй позянлунъяссӧ тӧд вылӧ босьтӧмӧн, а сідзжӧ дасьтӧ индӧм юалӧмъяс серти юӧр чукӧртан-донъялан материалъяс;»;

«б» да «г» пунктувъяс киритны;

д) 11 пунктув гижны тадзи:

«11) ичӧт да шӧр предпринимательство сӧвмӧдан юкӧнын:

а) Коми Республикаса олӧмӧ пӧртысь власьт органъяскӧд ӧтвылысь лӧсьӧдӧ да збыльмӧдӧ Коми Республикалысь уджтасса документъяс, кытчӧ пыртӧма ичӧт да шӧр предпринимательство сӧвмӧдӧм вылӧ веськӧдӧм мероприятиеяс, а сідзжӧ веськӧдлӧ ичӧт да шӧр предпринимательство сӧвмӧдан юкӧнын проектъясӧн;

б) лӧсьӧдӧ да сетӧ Коми Республикаса Веськӧдлан котырлы Коми Республика мутасын ичӧт да шӧр предпринимательстволы канмусянь отсӧг сетӧм серти вӧзйӧмъяс;

в) лӧсьӧдӧ Коми Республика мутасын ичӧт да шӧр предпринимательство сӧвмӧдан юкӧнын Коми Республикаса Веськӧдлан котырлысь нормативнӧй инӧда акт балаяс;

г) дасьтӧ да сетӧ Коми Республикаса Веськӧдлан котырлы, Коми Республикаса Юралысьлы да федеральнӧй канму власьт органъяслы Коми Республикаын ичӧт да шӧр предпринимательство юкӧнын юӧр чукӧртан да донъялан материалъяс;

д) методика боксянь могмӧдӧ Коми Республикаын меставывса асвеськӧдлан органъясӧс да отсалӧ налы лӧсьӧдны да збыльмӧдны Коми Республикаын муниципальнӧй юкӧнъяслӧн мутасъясын ичӧт да шӧр предпринимательство сӧвмӧдӧм серти мераяс;

е) нуӧдӧ Коми Республикаын ичӧт да шӧр предпринимательство сӧвмӧдӧм серти мониторинг, прогнозируйтӧ Коми Республикаын ичӧт да шӧр предпринимательстволысь сӧвмӧмсӧ;

ж) котыртӧ да техническӧя могмӧдӧ Коми Республикаса Юралысь бердын Ӧтйӧза-экспертнӧй сӧветлысь уджсӧ;

з) лӧсьӧдӧ да нуӧдӧ ичӧт да шӧр предпринимательство субъектъяслы отсалан инфраструктура артмӧдысь организацияяслысь реестр;

и) лӧсьӧдӧ да нуӧдӧ ичӧт да шӧр предпринимательство субъектъяслысь – канмусянь отсӧг босьтысьяслысь реестр;

к) ӧтув уджалӧ федеральнӧй олӧмӧ пӧртысь власьт органъяскӧд ичӧт да шӧр предпринимательстволы канмусянь отсалӧм серти уджтасса мероприятиеяс збыльмӧдӧм вылӧ федеральнӧй сьӧмкуд сьӧм кыскан юалӧмъяс серти;

л) ӧтув уджалӧ «Ичӧт да шӧр предпринимательство сӧвмӧдӧм серти федеральнӧй корпорация» акционер котыркӧд Коми Республикаын ичӧт да шӧр предпринимательстволы отсалан да сійӧс сӧвмӧдан юалӧмъяс серти;

м) дасьтӧ аслас компетенцияын Коми Республикаын ичӧт да шӧр предпринимательстволы отсалан да сійӧс сӧвмӧдан юалӧмъяс серти гӧгӧрвоӧдӧмъяс да рекомендацияяс;»;

е) 16 пунктулын:

содтыны татшӧм сюрӧса «а1» пунктув:

«а1) лӧсьӧдӧ да сетӧ Коми Республикаса сьӧм овмӧс министерствоӧ Коми Республикаын уджысь мынтысян фондлысь да социальнӧй юкӧнса канму да муниципальнӧй учреждениеясын уджалысьяс категорияяслы шӧр удждонлысь прогнознӧй петкӧдласъяс, кутшӧмъясӧс индӧма Россия Федерацияса Президентлӧн помшуӧмъясын, кутшӧмъяс ладмӧдӧны канму социальнӧй политика збыльмӧдӧм серти мероприятиеяс, сьӧмкуд планируйтан субъектъяс да Коми Республикаын кар кытшъясса да муниципальнӧй районъясса муниципальнӧй юкӧнъяс серти локтан финансӧвӧй во да планӧвӧй период вылӧ;»;

«б» пунктувса мӧд абзацын «да условиеяс» кывъяс киритны;

«в» пунктувса мӧд абзацын «, а сідзжӧ Коми Республикалӧн канму органъясса рабочӧйяслы» кывъяс киритны;

«г» пунктулын «, а сідзжӧ Коми Республикалӧн канму органъясса рабочӧйяслы» кывъяс киритны;

«д» пунктулын «да Коми Республикаын муниципальнӧй учреждениеяслы» кывъяс да «, а сідзжӧ Коми Республикалӧн канму органъясса рабочӧйяслы» кывъяс киритны;

«е» пунктув гижны тадзи:

«е) пӧртӧ олӧмӧ Коми Республикаын социальнӧй политика бурмӧдӧм серти уджалан группалысь удж котыртӧм да техническӧя могмӧдӧм серти могъяс;»;

ж) 181 пунктув гижны тадзи:

«181) Коми Республикаын дінму проектнӧй офислысь могъяс да уджмогъяс олӧмӧ пӧртан юкӧнын:

а) котыртӧ Коми Республикаын проектъясӧн веськӧдлан система сӧвмӧдӧмсӧ, сы лыдын Коми Республикаса нормативнӧй инӧда актъяслысь балаяс да Коми Республикаын проектнӧй удж котыртан юалӧмъяс серти методика документъяс лӧсьӧдӧмсӧ;

б) ӧтув координируйтӧ верктуя проектъяс да проектъяслысь уджтасъяс, дінму проектъяс збыльмӧдӧмсӧ;

в) нуӧдӧ верктуя проектъяс, дінму проектъяс да видзӧдӧ найӧс збыльмӧдӧм бӧрся, донъялӧ проектъяслӧн петкӧдласъясӧдз воӧдчӧмсӧ, лӧсьӧдӧ проектъяс серти отчётносьт да мукӧд веськӧдлан документ, сы лыдын «Электроннӧй сьӧмкуд» канму интегрируйтӧм юӧртан системаын;

г) котыртӧ да могмӧдӧ документъясӧн Коми Республикаса стратегическӧй сӧвмӧдӧм да верктуя проектъяс серти сӧветлысь уджсӧ;

д) дасьтӧ да сетӧ Россия Федерацияса Веськӧдлан котырлы, Коми Республикаса Юралысьлы, Коми Республикаса Веськӧдлан котырлы, инӧд видзан органъяслы да Россия Федерацияса мукӧд канму власьт органлы, да Коми Республикаса мукӧд канму власьт органлы дінму проектъяс збыльмӧдӧм йылысь юӧр чукӧртан-донъялан материалъяс;

е) ӧтув уджалӧ Рытыв-Войвыв федеральнӧй кытшын Россия Федерацияса Президентӧс полномочнӧй петкӧдлысьлӧн аппараткӧд дінму проектъяс збыльмӧдан юалӧмъяс серти;»;

з) 182 пунктулын:

«а» пунктулын «канму да муниципальнӧй услугаяс сетан юкӧнын» кывъяс киритны;

«ж» пунктув гижны тадзи:

«ж) урчитӧм пӧрадокын кырымалӧ Коми Республикаын меставывса асвеськӧдлан органъяскӧд, организацияяскӧд юӧрӧн йитчӧм йылысь артмӧдчӧм сы могысь, медым йӧзӧдны муниципальнӧй услугаяс йылысь тӧдмӧгъяссӧ «Коми Республикаса канму да муниципальнӧй услугаяслӧн (уджъяслӧн) реестр» Коми Республикаса канму юӧртан системаын;»;

«м» пунктув гижны тадзи:

«м) урчитӧм пӧрадокын нуӧдӧ Коми Республикаса олӧмӧ пӧртысь власьт органъясӧн лӧсьӧдӧм канму услугаяс сетан административнӧй уджаланарт балаяслысь, вына административнӧй уджаланартъяслысь экспертиза сы серти, лӧсялӧны-ӧ «Канму да муниципальнӧй услугаяс сетӧмсӧ котыртӧм йылысь» 2010 во сора тӧлысь 27 лунся 210-ФЗ №-а Федеральнӧй оланпаслы да сы серти примитӧм Россия Федерацияса да Коми Республикаса нормативнӧй актъяслы;»;

содтыны татшӧм сюрӧса «н» пунктув:

«н) нуӧдӧ Коми Республикаса олӧмӧ пӧртысь власьт органъясӧн да Коми Республикаын меставывса асвеськӧдлан органъясӧн «Коми Республикаса канму да муниципальнӧй услугаяслӧн (уджъяслӧн) реестр» Коми Республикаса канму юӧртан системаын меститӧм канму да муниципальнӧй услугаяслӧн паспортъяслысь экспертиза сы серти, лӧсялӧны-ӧ пыртӧм мыччӧдъясыс канму (муниципальнӧй) услугаяс сетан вына административнӧй уджаланартъяслы;»;

и) 183 пунктулын:

«т» пунктув гижны тадзи:

«т) дасьтӧ Ӧнія финансӧвӧй во да планӧвӧй период, а сідзжӧ дыр кадся период вылӧКоми Республикаса инвестиция фонд сьӧм тшӧт весьтӧканму-аспом уджъёртасян принципъяс серти збыльмӧдан инвестиция проектъяслысь лыддьӧг вынсьӧдӧм йылысь Коми Республикаса Веськӧдлан котырлысь помшуӧм бала;»;

к) содтыны татшӧм сюрӧса 184 пунктув:

«184) конкуренция сӧвмӧдны отсалан да антимонопольнӧй оланпастэчаслӧн корӧмъяслы лӧсялӧмсӧ (антимонопольнӧй комплаенс) пытшкӧссянь могмӧдан система пыртан юкӧнын:

а) дасьтӧ да сетӧ Коми Республикаса Юралысьлы Коми Республикаын конкуренция сӧвмӧдны отсалӧм серти мероприятиеяслысь план («туй карта») бала, а сідзжӧ мероприятиеяслӧн планӧ вежсьӧмъяс;

б) дасьтӧ да сетӧ Коми Республикаса Веськӧдлан котырӧ, федеральнӧй олӧмӧ пӧртысь власьт органъясӧ Коми Республикаын конкуренция сӧвмӧдан стандарт Коми Республикаын пыртӧм йылысь материалъяс;

в) дасьтӧ да сетӧ вынсьӧдӧм вылӧ Коми Республикаса канму власьт органъяслысь, Коми Республикаын меставывса асвеськӧдлан органъяслысь, ӧтйӧза ӧтувъяслысь, бизнес-котыръяслысь, наука да мукӧд организациялысь, федеральнӧй олӧмӧ пӧртысь власьт органъяслысь ӧтувъя удж могмӧдӧм могысь артмӧдӧм сӧвещательнӧй органӧ Коми Республикаса вузӧс рынокъяс вылын конкуренциялӧн состояние да сійӧс сӧвмӧдӧм йылысь быдвося доклад бала;

г) збыльмӧдӧ Коми Республикаын меставывса асвеськӧдлан органъяслысь уджсӧ координируйтӧм, найӧс юӧрӧн да методика боксянь могмӧдӧм серти могъяс Коми Республикаын конкуренция сӧвмӧдны отсалан юалӧмъяс серти;

д) вынсьӧдӧ арталан методика, арталӧ Коми Республикаын муниципальнӧй юкӧнъяслӧн мутасын конкуренция сӧвмӧдӧм серти комплекснӧй петкӧдлас, а сідзжӧ могмӧдӧ веб-интерфейс пыр Коми Республикаын быд муниципальнӧй юкӧнлы тайӧ петкӧдласлысь збыльвывса значениеяс «Веськӧдлӧм» канму автоматизируйтӧм юӧртан системалӧн дінму сегментӧ пыртӧмсӧ;

е) збыльмӧдӧ Коми Республикаса олӧмӧ пӧртысь власьт органъяслысь уджсӧ координируйтӧм, найӧс юӧрӧн да методика боксянь могмӧдӧм серти могъяс Коми Республикаса олӧмӧ пӧртысь власьт органъясын антимонопольнӧй оланпастэчаслӧн корӧмъяслы лӧсялӧмсӧ (антимонопольнӧй комплаенс) пытшкӧссянь могмӧдан система котыртан юалӧмъяс серти;

ж) збыльмӧдӧ Коми Республикаын меставывса асвеськӧдлан органъяслысь уджсӧ координируйтӧм, найӧс юӧрӧн да методика боксянь могмӧдӧм серти могъяс Коми Республика мутасын муниципальнӧй юкӧнъясын антимонопольнӧй оланпастэчаслӧн корӧмъяслы лӧсялӧмсӧ (антимонопольнӧй комплаенс) пытшкӧссянь могмӧдан система котыртан юалӧмъяс серти;»;

л) 19 пунктувса «ч», «ш», да «ш1» пунктувъяс киритны;

3) 14 пунктса 17 пунктув киритны;

4) 17 пунктын:

а) 12 пунктув киритны;

б) 15 пунктулын «да котыртан» кывъяс киритны;

в) 19 пунктув киритны.